VISPĀRĪGĀ VIENOŠANĀS Nr.28/10/2024-1-MIP
Par oftalmoloģijas preču un materiālu piegādi

Vispārīgās vienošanās sagatavošanas vieta – Daugavpils, Latvija.
Vispārīgās vienošanās parakstīšanas datums – pēdējā pievienotā droša elektroniskā paraksta un tā laika zīmoga datums.
SIA “Daugavpils reģionālā slimnīca”, reģistrācijas Nr.41503029600, juridiskā adrese Vasarnīcu iela 20, Daugavpilī, Latvija, turpmāk tekstā – Pasūtītājs, tās valdes priekšsēdētājas Intas Vaivodes personā ar tiesībām pārstāvēt kopā ar visiem un tās valdes locekļa Edgara Labsvīra personā ar tiesībām pārstāvēt kopā ar visiem, kuri rīkojas saskaņā ar sabiedrības statūtiem, no vienas puses, un 
SIA B & L GROUP, reģistrācijas Nr.40103203327, juridiskā adrese Brīvības iela 155 k-3, Rīga, Latvija, turpmāk tekstā – Izpildītājs, tās valdes locekļa Anša Dāles personā ar tiesībām pārstāvēt atsevišķi, kurš rīkojas saskaņā ar sabiedrības statūtiem;
SIA “DM Premium”, reģistrācijas Nr.40103206925, juridiskā adrese Kuldīgas iela 23 - 3, Rīga, Latvija, turpmāk tekstā – Izpildītājs, tās valdes priekšsēdētājas Līvas Martinsones personā ar tiesībām pārstāvēt atsevišķi, kura rīkojas saskaņā ar sabiedrības statūtiem;
SIA “NMS ELPA”, reģistrācijas Nr.40003348336, juridiskā adrese Malienas iela 31 - 22, Rīga, Latvija, turpmāk tekstā – Izpildītājs, tās valdes locekļa Ilmāra Čurkstes personā ar tiesībām pārstāvēt atsevišķi, kurš rīkojas saskaņā ar sabiedrības statūtiem;
SIA “RUMEX BALTICS”, reģistrācijas Nr.50103309411, juridiskā adrese Robežu iela 46, Rīga, Latvija,  turpmāk tekstā – Izpildītājs, tās valdes locekles Bellas Lemberes personā ar tiesībām pārstāvēt atsevišķi, kura rīkojas saskaņā ar sabiedrības statūtiem;
SIA “BALTICS OPHTHALMIC SOLUTIONS”, reģistrācijas Nr.40203430357, juridiskā adrese Bieķensalas iela 21, Rīga, Latvija, turpmāk tekstā – Izpildītājs, tās valdes locekles Larisas Ņeverčikas personā ar tiesībām pārstāvēt atsevišķi, kura rīkojas saskaņā ar sabiedrības statūtiem
jeb visi Izpildītāji vai katrs Izpildītājs no otras puses, kopā un katrs atsevišķi turpmāk saukti – Puses/Puse,
pamatojoties uz SIA “Daugavpils reģionālā slimnīca” iepirkumu komisijas 2024.gada 17.oktobra lēmumu (iepirkuma komisijas sēdes protokols Nr.6) iepirkumā “Oftalmoloģijas preču un materiālu piegāde”, identifikācijas Nr.DRS 2024/44, parakstīja sekojošu vispārīgo vienošanos par Oftalmoloģijas preču un materiālu piegādi, turpmāk tekstā – Vispārīgā vienošanās:

1. VISPĀRĪGĀS VIENOŠANĀS PRIEKŠMETS
1.1. Vispārīgā vienošanās nosaka kārtību, kādā, atkārtoti neizvērtējot piedāvājumus, tiek parakstīti iepirkuma līgumi par attiecīgo ražotāju Oftalmoloģijas preču un materiālu piegādI (turpmāk tekstā – Līgums vai Līgumi) atbilstoši Vispārīgās vienošanās nosacījumiem, Vispārīgās vienošanās pielikumu noteikumiem un spēkā esošo normatīvo aktu prasībām.
1.2. Ja Vispārīgās vienošanās darbības laikā tiek grozīti vai zaudē spēku Vispārīgā vienošanās, Vispārīgās vienošanas pielikumos minētie un/vai uz Vispārīgās vienošanās priekšmetu attiecināmie spēkā esošie normatīvie akti, tad Vispārīgās vienošanās darbības laikā tiek piemēroti Vispārīgās vienošanā, Vispārīgās vienošanās pielikumos minētie un/vai uz Vispārīgās vienošanās priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.

2. KOPĒJĀ LĪGUMCENA
2.1. Visu Vispārīgās vienošanās ietvaros parakstīto Līgumu kopējā līgumcena ir 41999,99 EUR (četrdesmit viens tūkstotis deviņi simti deviņdesmit deviņi euro 99 centi) bez PVN (turpmāk tekstā – Kopējā līgumcena).
2.2. Samaksa Līgumu ietvaros tiek veikta atbilstoši Līgumu noteikumiem, nepārsniedzot Kopējo līgumcenu.
2.3. Pasūtītājam nav pienākums iztērēt visu Kopējo Līgumcenu.

3. VISPĀRĪGĀS VIENOŠANĀS DARBĪBAS TERMIŅŠ
3.1. Vispārīgā vienošanās stājas spēkā ar tās visu Pušu parakstīšanas brīdi un ir spēkā līdz no tās izrietošo Pušu saistību pilnīgai izpildei.
3.2. Vispārīgās vienošanās darbības termiņš ir 6 (seši) mēneši no tās visu Pušu parakstīšanas dienas.

4. LĪGUMA PARAKSTĪŠANA UN IZPILDES PAMATNOTEIKUMI
4.1. Vispārīgās vienošanās ietvaros Pasūtītājs ar katru Izpildītāju atsevišķi paraksta Līgumu uz termiņu, kas nepārsniedz Vispārīgās vienošanās darbības termiņu.
4.2. Līgums parakstāms atbilstoši Vispārīgās vienošanās pielikumā esošajai Līguma projekta redakcijai. 
4.3. Līguma tekstā pieļaujamas nebūtiskas un pamatotas izmaiņas, kas nemaina Līguma būtību un pamatnosacījumus.
4.4. [bookmark: _Hlk176439471]Katra Līguma līgumcena ir tā ietvaros sniegto pakalpojumu kopējās izmaksas. Visu Līgumu kopējās izmaksas nedrīkt pārsniegt Kopējo līgumcenu.
4.5. Izpildītāja piedāvājumā norādītie vienību izcenojumi nav grozāmi un paliek nemainīgi visā Vispārīgās vienošanās darbības termiņā.
4.6. Jebkuri grozījumi, kas nepieciešami Līguma izpildē un atbilst tā nosacījumiem, veicami Līgumā noteiktajā kārtībā.
4.7. Ja konstatē pretrunu starp Vispārīgās vienošanos un Līgumu, tad piemēro Vispārīgās vienošanās nosacījumu, ja tas nav pretrunā spēkā esošajiem normatīvajiem aktiem.

5. VISPĀRĪGĀS VIENOŠANAS GROZĪJUMI
5.1. Vispārīgās vienošanās darbības termiņš var tikt pagarināts līdz 3 (trīs) mēnešiem, ja tiek pagarināts vismaz viena Līguma izpildes termiņš atbilstoši Līguma noteikumiem un Kopējā līgumcena nav iztērēta.
5.2. Ja zaudē spēku vismaz viens Līgums, tad Vispārīgā vienošanās tiek veikti grozījumi, izslēdzot  attiecīgu Izpildītāju.
5.3. Pasūtītājs atkāpjas no Vispārīgās vienošanās izpildes, rakstveidā brīdinot par to Izpildītājus 10 (desmit) darba dienas iepriekš un neatlīdzinot tiem zaudējumus sekojošos gadījumos:
5.3.1. visi Līgumi zaudējuši spēku vai ir izbeigti Līgumos noteiktajā kārtībā;
5.3.2. neviens no Izpildītājiem 10 (desmit) darbu dienu laikā no dienas, kad Pasūtītājs nosūtīja Izpildītājiem Līgumu parakstīšanai, nav to parakstījis;
5.3.3. Vispārīgo vienošanos nav iespējams izpildīt tādēļ, ka vispārīgās vienošanās darbības laikā pret visiem Izpildītājiem tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
5.3.4. Uz visiem Izpildītājiem tiek konstatēts kāds no Publisko iepirkumu likuma 64.panta pirmajā daļā minētajiem gadījumiem;
5.3.5. Ja ir iestājušies apstākļi, kas sākotnēji nebija identificējami un nav uzskatāmi par nepārvaramu varu, bet kuru iestāšanās objektīvi ietekmē Vispārīgās vienošanās darbību un izpildi.
5.4. Ja Vispārīgā vienošanās zaudē spēku, tad attiecīgi zaudē spēku visi Līgumi.

6. STRĪDU IZSKATĪŠANAS KĀRTĪBA
6.1. Jebkurš strīds, domstarpība vai prasība, kas izriet no Vispārīgās vienošanās, Vispārīgās vienošanās pielikumiem vai spēkā esošajiem normatīvajiem aktiem un kas skar Vispārīgās vienošanās pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
6.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.

7. FIZISKO PERSONU DATU AIZSARDZĪBA
7.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Vispārīgās vienošanā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
7.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
7.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Vispārīgā vienošanā ir noteikts citādāk vai tiesību normatīvie akti paredz šādu datu nodošanu.
7.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
7.5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, ar kurām Pasūtītājs sadarbojas šīs Vispārīgās vienošanās darbības nodrošināšanai.
7.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šīs Vispārīgās vienošanās darbības  nodrošināšanai.

8. CITI NOTEIKUMI
8.1. Vispārīgā vienošanās ir saistoša arī Izpildītāju tiesību un pienākumu pārņēmējiem.
8.2. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Vispārīgās vienošanās darbību attiecināmas būtiskas informācijas izmaiņas, tad tā nekavējoties, ne vēlāk kā 1 (vienas) darba dienas laikā, rakstiski informē par to otru Pusi.
8.3. Vispārīgā vienošanās ir sagatavota elektroniski un parakstīta ar drošu elektronisko parakstu, kas satur laika zīmogu. Vispārīgās vienošanās parakstīšanas datums ir pēdējā parakstītā laika zīmoga datums.
8.4. Vispārīgās vienošanās saistību izpildes nodrošināšanai un kontrolei Puses nosaka sekojošas atbildīgās personas:
8.4.1. no Pasūtītāja puses  –  persona: SIA “Daugavpils reģionālā slimnīca” Aptiekas vadītāja Dace Umbraško, tālr.+ 371 65405281; e-pasta adrese d.umbrasko@siadrs.lv; SIA “Daugavpils reģionālā slimnīca” oftalmologs Staņislavs Trofaila,  e-pasta adrese  stanislavtrofa@gmail.com;
8.4.2. no Izpildītāja puses –  attiecīgajā Līgumā noteiktā Izpildītāja atbildīgā persona.

9. VISPĀRĪGĀS VIENOŠANAS PIELIKUMI
9.5. Vispārīgajai vienošanai ir sekojoši pielikumi:
9.5.1. 1.pielikums – Izpildītāju saraksts;
9.5.2. 2.pielikums – Līguma projekts.
9.6. Vispārīgās vienošanās pielikumi ir neatņemamas tās sastāvdaļas.

10. PUŠU REKVIZĪTI UN PARAKSTI
	Pasūtītājs: 
SIA “Daugavpils reģionālā slimnīca”
reģistrācijas Nr.41503029600, 
Vasarnīcu iela 20, Daugavpils, Latvija,
tālr. +371 65405282,
e-pasta adrese siadrs@siadrs.lv.
valdes priekšsēdētāja I.Vaivode
valdes loceklis E.Labsvīrs

	Izpildītājs:
SIA B & L GROUP 
reģistrācijas Nr.40103203327, 
Brīvības iela 155 k-3, Rīga, Latvija,
tālr. +371 29216040,
e-pasta adrese ansis.dale@bnlgroup.lv.
valdes loceklis Ansis Dāle



	Izpildītājs:
SIA “DM Premium” 
reģistrācijas Nr.40103206925, 
Kuldīgas iela 23 - 3, Rīga, Latvija,
tālr. +371 29550030, +371 29880259,
e-pasta adrese dmpremium@inbox.lv.
valdes priekšsēdētāja Līva Martinsone 

	Izpildītājs:
SIA “NMS ELPA”
reģistrācijas Nr.40003348336, 
Malienas iela 31 - 22, Rīga, Latvija,
tālr. +371 67245652,
e-pasta adrese info@nmselpa.lv.
valdes loceklis Ilmārs Čurkste 


	Izpildītājs:
SIA “RUMEX BALTICS”, 
reģistrācijas Nr.50103309411, 
Robežu iela 46, Rīga, Latvija,
tālr. +37167148083,
e-pasta adrese info@rumexbaltics.eu.
valdes locekle Bella Lembere 
	Izpildītājs:
SIA “BALTICS OPHTHALMIC SOLUTIONS” reģistrācijas Nr.40203430357, 
Bieķensalas iela 21, Rīga, Latvija,
tālr. +37126447058,
e-pasta adrese info@balticsophthalmic.eu.
valdes locekle Larisa Ņeverčika 




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
2

